વળી વડા પ્રધાને તેમના વક્તવ્યમાં શબ્દો પણ એટલા ચાતુર્યસભર વાપર્યા છે કે કોઇ દેશ ભારતનો કાન પણ આમળી ન શકે અને કાશ્મીર અંગેની ભારતની ભાવિ વિદેશનીતિ શું હોઇ શકે છે તેનો અણસાર પણ દેશના ‘ચતુરો’ સાથે ચર્ચા કર્યા વગર જ આપી દીધો. વડા પ્રધાનની આ ‘ચાણક્ય ચેષ્ટા’ની પ્રતિક્રિયા શું આપવી, તે અંગે તેમના વિરોધીઓ પણ દ્વિધામાં છે! આંતરરાષ્ટ્રીય સ્તરે એક વાત હવે સ્પષ્ટ છે કે ભારતના સંયમની કસોટી કરવામાં બાજી બગડી પણ શકે છે.